Awi bitung

Awi bitung  atawa bitung (Dendrocalamus asper) nyaéta  awi anu tangkalna mibanda ukuran leuwih badag, kaasup kana kulawarga Poaceae.KBBI daring: betung  Disungsi16 Mei 2024

Awi bitung mibanda sababaraha ngaran saperti : bambu betung, buluh petung (Mly.); bulu botung (Bat.); oloh otong (Gayo); triĕng bĕtong (basa Acéh); léwuo guru (basa Nias); bambu batuĕng (basa Minangkabau); pĕring bĕtung (basa Lampung); pring pĕtung, dĕling pĕtung, jajang bĕtung (basa Jawa); pĕréng pĕtong (bahasa Madura); tiing pĕtung (bahasa Bali); bulo patung, b. patong (basa Makassar); awo pĕtung (basa Bugis); au pĕtung (Solor); bambu swanggi (Banda), betong (Manggarai, Florés, NTT). Dina basa Inggris awi bitung disebut  rough bamboo atawa giant bamboo..

 Pedaran
Tangkalna ngadapur; iwungna hideung semu gandaria, disimbutan ku bulu-bulu (miang) kelirna coklat aya ogé anu hideung. Tangkalna kawilang badag, panjang  bukuna 40-50 cm buleudan tangkalna 12-18(-20) cm, jangkung tangkal ti puhu nepi ka tungtung kurang leuwih  20 m  ka tungtungnakeun melenod; kelir tangkalna héjo, héjo kolot, aya ogé anu héjo semu gandaria. Buku-bukuna barijil akar tapi henteu manjangan anu katelah akar udara. Kandel tangkalna 11 nepi ka 36 mm.

Salumpitna Culm-sheat kawilang badag, lk. 50 × 25 cm, disimbutan ku bulu-bulu miang kelirna coklat kolot nepi ka hideung; 
tungtung salumpit  ngaringkél panjangna 7 mm palapah daunna jurutilu palebah handapna ngaleutikan. 2001. Identikit jenis-jenis bambu di Jawa: 39-40. L.f. 12. Bogor: Puslitbang Biologi LIPI. Daun dina régan mibanda palapah anu lokos kelirna konéng ngora tur buluan, 2 mm, daun salambar 15-30(-45) × 1-2,5(-8,5) cm.Beulah handap keusrak; cupat daunna pondok . 

Kembangna bijil ngaranggeuy tina tungtung dahan anu henteu mibanda daun spikelet. Spikelet ngawangun  elipsoid, 6-9 × 4-5 mm, rada gepéng ka gigir, dieusi ku 1-2 gluma jeung 4-5 floret. 2008. "Dendrocalamus asper." in D. Louppe. A.A. Oteng-Amoako, & M. Brink (Eds.) Plant Resources of Tropical Africa 7(1) Timbers 1: 218-20. Wageningen :PROTA Foundation.

 Tempat hirup 
Awi bitung ditaksir asalna ti wewengkon Asia Tenggara.Kiwari tangkal awi bitung méh bisa kapanggih di unggal daérah di Asia  tropis. Ogé kapanggih dinagara séjéna saperti Ghana, Benin, Kongo, Kenya, jeung Madagaskar.Tangkal awi bitung nyebar nepika dataran anu mibanda 1.500 m dpl.  Di  Taman Nasional Gunung Gede Pangrango awi bitung masih kénéh kapanggih hirup di dataran 1.910 m dpl. 

Awi bitung hirup kalawan subur utamana dina taneuh anu jemlék sok sanajan bisa Jadi ogé dina dataran anu garing boh di pagunungan anapon di tegalan. Awi bitung bisa hirup kalawan subur di daérah anu luhur tempatna 400–500 m tina beungeut cai laut (mdpl) ogé di daérah anu mibanda hujan dina sataun  rata-rata  2.400 mm.Awi bitung bisa hirup  dina sagala rupa taneuh, tapi bakal leuwih hadé umpama hirup dina taneuh jemlek. Kasorot ku panon poé, suhu pang tiisna dina  25 °F.

 Mangpaat 
Awi bitung geus dimangpaatkeun pikeun : kontruksi, tihang imah, parahu, rakit, sasak,  jeung sajabana.  1987. Tumbuhan Berguna Indonesia I: 343-4. Badan Litbang Kehutanan, Departemen Kehutanan. Jakarta. (versi berbahasa Belanda -1922- I: 285-6. sebagai Dendrocalamus flagellifer) Dina kaayaan garing awi  gombong leuwih kuat jeung awét,  dina kadar cai 8% kapadetan kaina kurang leuwih 0,7-0,8 g/cm³.Dina kaayaan kadar cai 15%, kakuatan kai awi bitung mangsa dipotongkeun 103 N/mm²; kakuatan nahan mangsa nahan beurat sajajar jeung urat tangkalna  31&nbsp.

Awi bitung biasa ogé dimangpaatkeun pikeun rupa-rupa kabutuhan : Kuluwung, lodong cai, lahang, waditra, furnitur, parabot rumah tangga, bubur kertas, sumpit, tusuk gigi, jeung sajabana. 2004. "Variasi proses pulping kraft dari jenis bambu betung (Dendrocalamus asper) sebagai bahan baku pulp dan kertas." Rimba Kalimantan 9(1): 21-4.  [Juni 2004]  

Iwung Awi bitung mah kawilang badag, rasana ogé henteu pait malahan rada amis anu matak  loba anu mikaresep.  Pikeun  diolah jadi acar, sayuran, bahan pikeun iwung kaléngan, iwung awi bitung mibanda kualitas anu hadé dibandingkeun jeung iwung awi séjén.

Tempo ogé rupa-rupa awi
 Awi wulung
 Awi bunar
 Awi surat
 Awi haur
 Awi buluh
 Awi temen
 Awi tali
 Awi krisik
 Awi tamiang

Daptar pustaka










 Dicutat tina 


Tutumbu kaluar 
 Useful Trop. Plants: Dendrocalamus asper (Schult.) Backer

Kategori:Poaceae
Kategori:Sayuran
Kategori:Tutuwuhan industri
Kategori:Tutuwuhan